|  |  |
| --- | --- |
|  | Paciento-gydytojo programėlės sukūrimo ir priežiūros darbų pirkimo derybų sąlygų  **3 priedas** |

Paciento – gydytojo programėlės sukūrimo ir palaikymo paslaugų

pirkimo – pardavimo sutartis Nr. \_\_\_ /\_\_\_\_\_\_

2021 m. \_\_\_\_\_\_\_\_\_\_\_ \_\_\_ d.

Vilnius

**UAB „Dilina“** , juridinio asmens kodas 303125752, kurios buveinė yra Nemenčinės pl. 15D, LT-10105 Vilnius (toliau - **„Pirkėjas“**), atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal bendrovės įstatus,

ir

\_\_\_\_\_\_\_\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_\_\_\_\_\_\_\_, kurios registracijos adresas yra \_\_\_\_\_\_\_\_\_\_\_\_\_\_\_\_\_\_\_, (toliau - **„Tiekėjas“**), atstovaujama \_\_\_\_\_\_\_\_\_\_\_\_\_\_\_\_\_\_\_, veikiančio pagal bendrovės įstatus,

toliau kartu vadinamos Šalimis, o atskirai – Šalimi, atsižvelgdamos į tai, kad Tiekėjo pasiūlymas buvo pripažintas Paciento-gydytojo programėlės sukūrimo ir palaikymo paslaugų pirkimo Nr. \_\_\_\_\_\_\_\_\_\_\_\_\_\_\_\_\_\_\_, (toliau – Pirkimas) laimėtoju (Pirkėjo paraiškų vertinimo komisijos 2021 m. \_\_\_\_\_\_\_\_\_\_\_ \_\_\_ d. protokolas Nr. \_\_\_\_\_\_\_\_\_\_\_) sudarė Paciento-gydytojo programėlės sukūrimo ir palaikymo paslaugų pirkimo-pardavimo sutartį (toliau – Sutartis) ir susitarė dėl šių Sutarties sąlygų:

# Sutarties dalykas

* 1. Šia Sutartimi Tiekėjas įsipareigoja suteikti Paciento – gydytojo programėlės (toliau – PGP) sukūrimo ir palaikymo paslaugas, kurių teikimo sąlygos, techniniai reikalavimai, apimtys, specifikacija yra nurodytos Sutarties 1 priede (toliau – Paslaugos).
  2. Pirkėjas įsipareigoja priimti kokybiškai ir nustatytais terminais suteiktas paslaugas ir sumokėti už jas sutartą kainą.

# Sutarties kaina ir atsiskaitymo tvarka

* 1. Sutarties kaina yra \_suma skaičiais\_ eurų (\_suma žodžiais\_), įskaitant pridėtinės vertės mokestį (toliau – PVM). Sutarties kaina be PVM yra \_suma skaičiais\_ eurų (\_suma žodžiais\_), PVM sudaro skaičius % – \_suma skaičiais\_ eurų (\_suma žodžiais\_).
  2. Į paslaugų kainą yra įskaičiuotos visos išlaidos ir mokesčiai, susiję su tinkamu Sutarties vykdymu. Tiekėjas vykdo visas mokestines prievoles, kurios gali atsirasti teikiant Sutartyje nurodytas paslaugas, ir prisiima visą riziką, susijusią su mokestinių prievolių pasikeitimu ar atsiradimu (jei toks atvejis būtų).
  3. Už suteiktas Paslaugas atsiskaitoma taikant fiksuotos kainos su peržiūra apskaičiavimo būdą.
  4. Su Tiekėju bus atsiskaitoma 3 (trimis) etapais, etapų darbai ir jų kaina nurodyta 2 priede:
     1. suteikus I etapo paslaugas bus sumokama 40 (keturiasdešimt) proc. Sutarties kainos;
     2. suteikus II etapo paslaugas bus sumokama 20 (dvidešimt) proc. Sutarties kainos.
     3. suteikus III etapo paslaugas bus sumokama 40 (keturiasdešimt) proc. Sutarties kainos.
     4. Tiekėjas, suteikęs paslaugas, pateikia Pirkėjui paslaugų perdavimo – priėmimo aktą (Sutarties 4 priedas) ir PVM sąskaitą faktūrą.
  5. Pirkėjas atsiskaito su Tiekėju ne vėliau kaip per 30 (trisdešimt) dienų nuo PVM sąskaitos faktūros gavimo ir paslaugų perdavimo – priėmimo akto pasirašymo dienos.
  6. Sutarties kaina nebus perskaičiuojama pagal bendrą kainų lygio kitimą, paslaugų grupių kainų pokyčius bei dėl mokesčių pasikeitimų, išskyrus PVM tarifo pasikeitimą.
  7. Sutarties vykdymo metu pasikeitus perkamoms paslaugoms taikomo PVM tarifo dydžiui, Sutartyje numatyti įkainiai be PVM nesikeičia, o likusi Sutarties dalies (nesuteiktų Paslaugų) kaina yra perskaičiuojama taikant naują PVM tarifą. Sutarties kaina, kai Tiekėjas Sutarties sudarymo metu nebuvo PVM mokėtojas, tačiau juo tapo Sutarties vykdymo metu, perskaičiuojama nebus. Perskaičiuota Sutarties kaina įforminama Šalių pasirašomu susitarimu, kuris tampa neatsiejama Sutarties dalimi. Perskaičiuota Sutarties kaina taikoma toms paslaugoms, kurios bus teikiamos po Šalių pasirašyto susitarimo įsigaliojimo dienos.

# Šalių teisės ir pareigos

* 1. Tiekėjas įsipareigoja:
     1. Įdiegti PGP iki 2021 m. \_\_\_\_\_\_\_\_\_\_\_ \_\_\_ d.
     2. Palaikyti PGP iki 2022 m. \_\_\_\_\_\_\_\_\_\_\_ \_\_\_ d.
     3. Teikti kokybiškas paslaugas Pirkėjui pagal Sutartį savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, paslaugų teikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias.
     4. Nedelsdamas, bet ne vėliau kaip per 3 (tris) darbo dienas, raštu informuoti Pirkėją apie bet kurias aplinkybes, kurios trukdo ar gali sutrukdyti Tiekėjui užbaigti Paslaugų teikimą nustatytais terminais, kad negali gauti norimų rezultatų arba Paslaugų teikimą tęsti netikslinga.
     5. Pirkėjui pareikalavus, sumokėti 0,02 procento dydžio delspinigius nuo nesuteiktų ar netinkamai suteiktų etapo paslaugų kainos už kiekvieną uždelstą kalendorinę dieną, jei Tiekėjas nevykdo ar netinkamai vykdo įsipareigojimus pagal šią Sutartį. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus. Delspinigiai gali būti išskaitomi iš Tiekėjui mokėtinų sumų.
     6. Atlikus etape numatytus darbus, pateikti Pirkėjui paslaugų perdavimo – priėmimo aktą.
     7. Pirkėjui nenurodžius jokių Paslaugų teikimo trūkumų, pateikti jam PVM sąskaitą-faktūrą per 3 (tris) darbo dienas nuo paslaugų perdavimo – priėmimo akto pasirašymo dienos. PVM sąskaitoje-faktūroje privalo būti nurodomas Sutarties numeris, Sutarties sudarymo data.
     8. Pirkėjui pareikalavus, sumokėti 10000,00 (dešimties tūkstančių) eurų dydžio baudą, jei Sutartis nutraukiama Sutarties 6.1.1 – 6.1.7, 6.2. papunkčiuose nurodytais pagrindais.
     9. Atlyginti Pirkėjo patirtus nuostolius per 30 (trisdešimt) kalendorinių dienų, jei Tiekėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai Pirkėjui, jeigu trečiųjų šalių reikalavimai Pirkėjui susiję su intelektinės nuosavybės teisių pažeidimais arba jeigu Pirkėjo nuostoliai atsiranda dėl Paslaugų teikėjo kaltės, jam nevykdant arba netinkamai vykdant Sutartį.
     10. Užtikrinti Tiekėjo Pasiūlyme nurodytų specialistų dalyvavimą teikiant Paslaugas.
     11. Neatlyginamai šia Sutartimi suteikti Pirkėjui teisę modifikuoti ir vystyti PGP. Kartu su kompiuterine programa, kaip ši sąvoka apibrėžta Lietuvos Respublikos autorių teisių ir gretutinių teisių įstatyme, Pirkėjui suteikiamas ir programos išeitinis kodas.
  2. Pirkėjas įsipareigoja:
     1. Bendradarbiauti su Tiekėju ir suteikti jam informaciją, reikalingą Sutarčiai vykdyti.
     2. Per Sutarties 2.4 papunktyje nustatytą terminą apmokėti Tiekėjui už laiku ir kokybiškai suteiktas paslaugas, atitinkančias Sutarties 1 priede keliamus reikalavimus bei suteiktas laikantis nusistovėjusios praktikos ir atitinkamos profesijos standartų, numatytų tokios rūšies paslaugų teikimui, pervedant pinigus į Tiekėjo Šalių rekvizituose (Sutarties 9 dalis) nurodytą atsiskaitomąją sąskaitą.
     3. Tiekėjui pareikalavus, sumokėti 0,02 procento dydžio delspinigius nuo neapmokėtos Paslaugų teikimo kainos už kiekvieną uždelstą kalendorinę dieną, jei už suteiktas paslaugas nesumokama Sutarties 2.4 papunktyje numatyta tvarka. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
     4. Pateikti Tiekėjui aktą apie padarytą žalą per 5 (penkias) darbo dienas nuo žalos atsiradimo nustatymo dienos.
     5. Ne vėliau kaip per 15 (penkiolika) darbo dienų po pateikimo pasirašyti paslaugų perdavimo – priėmimo aktą arba atmesti Tiekėjo prašymą pasirašyti paslaugų perdavimo – priėmimo aktą, nurodydamas priimto sprendimo motyvus bei priemones, kurių Tiekėjas privalo imtis, kad paslaugų perdavimo – priėmimo aktas būtų pasirašytas. Paslaugų perdavimo – priėmimo aktas pasirašomas 2 (dviem) vienodą teisinę galią turinčiais egzemplioriais. Paslaugų perdavimo – priėmimo aktą pasirašo Tiekėjo atsakingas asmuo ir Pirkėjo sudaryta paslaugų priėmimo komisija. Paslaugų perdavimo – priėmimo akte nenurodžius paslaugų teikimo trūkumų, dėl kurių PGP nebegali būti eksploatuojama dėl galimo duomenų praradimo arba funkcionalumo sutrikimų, ji gali būti pasirašyta. Neatitikimai (nedideli sutrikimai, trukdantys sklandžiam PGP naudojimui, tačiau nestabdantys naudotojų darbo, neesminės dokumentacijos klaidos arba kai PGP veikia Pirkėjo supratimu nekorektiškai, tačiau tai netrukdo bendram PGP veikimui), kuriuos galima taisyti atlikus pakeitimus palaikymo laikotarpiu, nelaikomi Paslaugų suteikimo trūkumais, dėl kurių negalima pasirašyti paslaugų perdavimo – priėmimo akto, tačiau jie užfiksuojami paslaugų perdavimo – priėmimo akte ir privalo būti ištaisyti per paslaugų perdavimo – priėmimo akte nurodytą terminą.
  3. Pirkėjas turi teisę:
     1. Dalyvauti Tiekėjui teikiant Paslaugas stebėjimo ir (ar) priežiūros tikslu.
     2. Kai Tiekėjas nevykdo arba netinkamai vykdo savo sutartinius įsipareigojimus, atidėti atsiskaitymą už paslaugas, kol Tiekėjas visiškai įvykdys savo įsipareigojimus arba pašalins jų vykdymo trūkumus.

# Nenugalima jėga (Force Majeure)

* 1. Atsiradus *force majeure* aplinkybėms, kurių negalima nei numatyti arba išvengti, nei kuriomis nors priemonėmis pašalinti, Šalys atleidžiamos nuo atsakomybės už Sutarties nevykdymą arba netinkamą vykdymą, laikantis Atleidimo nuo atsakomybės esant nenugalimos jėgos (*force majeure*) aplinkybėms taisyklių, patvirtintų Lietuvos Respublikos Vyriausybės 1996 m. liepos 15 d. nutarimu Nr. 840 ir vadovaujantis Lietuvos Respublikos civilinio kodekso 6.212, 6.253 straipsnių nuostatomis bei Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*force majeure*) aplinkybes liudijančių pažymų išdavimo tvarkos aprašo patvirtinimo“.
  2. Šalis, prašanti atleisti nuo atsakomybės, sužinojusi apie *force majeure* aplinkybę bei jos poveikį įsipareigojimų vykdymui, kuo skubiau, bet ne vėliau kaip per 5 (penkias) darbo dienas, turi pranešti kitai Šaliai apie susidariusią situaciją. Būtina pranešti ir tuomet, kai išnyksta pagrindas nevykdyti įsipareigojimų.
  3. Pagrindas atleisti nuo atsakomybės atsiranda nuo kliūties atsiradimo momento arba, jeigu apie ją laiku pranešta, nuo pranešimo momento. Laiku nepranešusi įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų išvengta, atlyginimą.

# Ginčų sprendimo tvarka

* 1. Kilusius tarp Šalių ginčus dėl šios Sutarties vykdymo abi Šalys sprendžia derybų būdu.
  2. Jei ginčo nepavyksta išspręsti derybomis per 30 (trisdešimt) kalendorinių dienų, jis sprendžiamas vadovaujantis Lietuvos Respublikos teisės aktų nustatyta tvarka teisme pagal Pirkėjo buveinės vietą.

# Sutarties nutraukimas

* 1. Paslaugų pirkėjas turi teisę vienašališkai nutraukti Sutartį, prieš 30 (trisdešimt) kalendorinių dienų raštu pranešęs apie tai Paslaugų teikėjui, jeigu:
     1. Pastarasis nevykdo arba netinkamai vykdo Sutartyje nurodytus įsipareigojimus.
     2. Tiekėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo, sukčiavimo, korupcijos, pinigų plovimo, dalyvavimo nusikalstamoje organizacijoje arba netenka licencijos, akreditavimo ar kitų leidimų, kurie yra būtini jo veiklai vykdyti.
     3. Centrinėje viešųjų pirkimų informacinėje sistemoje apie Tiekėją paskelbiama Lietuvos Respublikos viešųjų pirkimų įstatymo 91 straipsnyje nurodyta informacija.
     4. Sutartis buvo pakeista pažeidžiant Lietuvos Respublikos viešųjų pirkimų įstatymo 89 straipsnį.
     5. Paaiškėjo, kad Tiekėjas turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį.
     6. Tiekėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija.
  2. Pažeidimus, nurodytus Sutarties 6.1.1 – 6.1.6 papunkčiuose, Šalys susitaria laikyti esminiais Sutarties pažeidimais, nepriklausomai nuo to, ar šiais pagrindais Sutartis nutraukiama, ar ne. Ši nuostata neapriboja galimybės kitų Sutartyje, jos prieduose ir iš Sutarties esmės kylančių įsipareigojimų pažeidimus kvalifikuoti esminiais vadovaujantis Lietuvos Respublikos civilinio kodekso 6.217 straipsnio 2 dalimi. Šalis, prieš vienašališkai nutraukdama Sutartį, privalo raštu pareikalauti Sutartį pažeidusios Šalies pašalinti Sutarties nutraukimo pagrindą sudarančias aplinkybes (priežastis) per protingą terminą, kuris negali būti ilgesnis kaip 15 (penkiolika) kalendorinių dienų, jas skaičiuojant nuo reikalavimo išsiuntimo elektroniniu paštu Sutartyje nurodytu Sutartį pažeidusios Šalies adresu dienos. Jeigu šios aplinkybės (priežastys) nepašalinamos per nustatytą terminą, Sutarties nutraukimą inicijuojanti Šalis turi teisę nedelsdama ir nesikreipdama į teismą ar kitą ginčus nagrinėjančią instituciją, vienašališkai nutraukti Sutartį apie tai informuodama kitą Šalį raštu registruotu ar elektroniniu paštu Sutartyje nurodytu Sutartį pažeidusios Šalies adresu. Pranešimas apie Sutarties nutraukimą laikomas pateiktu kitai Šaliai: jei teikiamas registruotu paštu – po 3 (trijų) darbo dienų nuo jo išsiuntimo registruotu paštu dienos, jei teikiamas el. paštu – kitą darbo dieną po reikalavimo išsiuntimo.
  3. Nutraukus Sutartį dėl esminių Sutarties pažeidimų, Paslaugų pirkėjas vykdo Lietuvos Respublikos viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Paslaugų teikėją.
  4. Sutartis gali būti nutraukta raštišku abiejų Šalių susitarimu.
  5. Jei Sutartis nutraukiama Pirkėjo iniciatyva dėl Tiekėjo kaltės, Pirkėjo patirti nuostoliai ar išlaidos išieškomi išskaičiuojant juos iš Tiekėjui mokėtinų sumų arba pagal Tiekėjo pateiktą Sutarties įvykdymo užtikrinimą. Jei Pirkėjo patirtų nuostolių suma viršija Sutarties įvykdymo užtikrinimo sumą, Tiekėjas privalo atlyginti nuostolių sumą, viršijančią Sutarties įvykdymo užtikrinimo sumą.
  6. Tiekėjui vienašališkai nutraukus Sutartį, joje nenustatytais pagrindais, Tiekėjas turi atlyginti Pirkėjui visus Pirkėjo su Sutarties vykdymu susijusius iki Pirkimo sutarties nutraukimo patirtus tiesioginius nuostolius.
  7. Sutartį nutraukus dėl Tiekėjo kaltės, be jam priklausančio atlyginimo už suteiktas paslaugas, Tiekėjas neturi teisės į kokių nors patirtų nuostolių ar žalos kompensaciją

# Kitos sąlygos

* 1. Sutartis įsigalioja nuo Sutarties pasirašymo dienos ir galioja iki visiško Šalių sutartinių įsipareigojimų įvykdymo. Šalių rašytiniu susitarimu, kuris tampa neatskiriama Sutarties dalimi, Sutartis gali būti pratęsta vieną kartą, ne ilgesniam nei 6 (šešių) mėn. laikotarpiui, jie bus atliekami reikšmingi projekto Nr. 08.4.2-ESFA-K-616-01-0010 veiklų vykdymo grafiko pakeitimai.
  2. Sutarties sąlygos Sutarties galiojimo laikotarpiu negali būti keičiamos, išskyrus Viešųjų pirkimų įstatymo 89 straipsnyje numatytus atvejus ir tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti principai. Sutarties sąlygos keičiamos rašytiniu Šalių susitarimu, kuris tampa neatskiriama Sutarties dalimi.
  3. Už Sutarties įsipareigojimų nevykdymą arba netinkamą vykdymą Sutarties Šalys atsako pagal Lietuvos Respublikoje galiojančius teisės aktus.
  4. Sutarties Šalys įsipareigoja ne vėliau kaip per 10 (dešimt) darbo dienų informuoti viena kitą apie Šalių rekvizitų, bankų atsiskaitomųjų sąskaitų numerių pasikeitimus. Šalis, neįvykdžiusi šio įsipareigojimo, negali reikšti pretenzijų, kad kita Šalis pažeidė Sutartį, jei kita Šalis atliko veiksmus pagal paskutinius jai žinomus kitos Šalies rekvizitus.
  5. Paslaugų pirkėjas paskiria kontaktiniu asmeniu, atsakingu už Sutarties vykdymą pareigos, vardas, pavardė , tel.: \_\_\_\_\_\_\_\_\_\_\_\_ , el. paštas: \_\_\_\_\_\_\_\_\_\_\_\_\_ , bei atsakingu už Sutarties ir jos pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas \_pareigos, vardas, pavardė , tel.: \_\_\_\_\_\_\_\_\_\_\_\_ , el. paštas: \_\_\_\_\_\_\_\_\_\_\_\_\_ .
  6. Paslaugų teikėjas paskiria kontaktiniu asmeniu, atsakingu už Sutarties vykdymą, ir turinčiu teisę pasirašyti paslaugų teikimo vykdymo ataskaitą pareigos, vardas, pavardė , tel.: \_\_\_\_\_\_\_\_\_\_\_\_ , el. paštas: \_\_\_\_\_\_\_\_\_\_\_\_\_ .
  7. Visi Paslaugų Tiekėjo darbuotojai, įtraukti į Sutarties vykdymą, prieš pradėdami teikti paslaugas, privalo pasirašyti konfidencialumo pasižadėjimą ir originalą pateikti Pirkėjui. Jei Sutarties vykdymo metu Tiekėjas įtrauks naujus darbuotojus, jie privalo pasirašyti konfidencialumo pasižadėjimą ir originalą pateikti Pirkėjui iki pradedant teikti paslaugas, susijusius su Sutarties vykdymu.
  8. Sutartis sudaryta dviem originaliais egzemplioriais lietuvių kalba, turinčiais vienodą juridinę galią, po vieną kiekvienai Šaliai.
  9. Šios Sutarties turinys ir vykdant šią Sutartį gauta informacija yra konfidenciali ir negali būti perduoti tretiesiems asmenims be kurios nors iš Šalių raštiško sutikimo.
  10. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
  11. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
  12. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
  13. Be šių Sutarties sąlygų, jai taikomos ir Lietuvos Respublikos teisės aktuose numatytos tokios rūšies sutarčių sąlygos.

# Priedai

* 1. Sutarties priedai yra neatskiriama šios Sutarties dalis:*.*
     1. 1 priedas. Techninė specifikacija, \_\_\_ lapai;
     2. 2 priedas. Paslaugų teikimo etapai ir jų kaina, \_\_\_ lapai;
     3. 3 priedas. Paslaugų teikėjo techninio pasiūlymo kopija, \_\_\_ lapai
     4. 4 priedas. Paslaugų perdavimo-priėmimo aktas, \_\_\_ lapai.

# Šalių adresai ir rekvizitai

|  |  |
| --- | --- |
| **Pirkėjas**  Įmonės pavadinimas  Įmonės kodas  Įmonės kontaktiniai duomenys  Sąskaitos numeris:  Bankas, banko kodas  Pareigų pavadinimas  Vardas, pavardė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. | **Tiekėjas**  Įmonės pavadinimas  Įmonės kodas  Įmonės kontaktiniai duomenys  Sąskaitos numeris:  Bankas, banko kodas  Pareigų pavadinimas  Vardas, pavardė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. |